./data/phi0914/phi00144/phi0914.phi00144.perseus-lat1.xml
quo nuntio cum pavidus exiluisset e solio, victum se sine proelio clamitans       proripuit;  et subinde per alia atque alia pavida       consilia et imperia trepidans duos ex amicis, Pellam alterum, ut, quae ad  Phacum pecunia deposita erat,  ex praesidiis revocat omnisque       aditus aperit bello   ipse ab Dio auratis       statuis omnibus raptis, ne praeda hosti essent, incolas eius loci demigrare       Pydnam cogit, et quae temeritas consulis videri potuisset,  quod eo processisset, unde invito hoste regredi       nequiret, eam non inconsultam audaciam fecit         duos enim saltus, per quos inde evadere possent, habebant Romani, unum per Tempe       in Thessaliam, alterum in Macedoniam praeter Dium; quae utraque regiis       tenebantur praesidiis   itaque si dux intrepidus decem dies       primam speciem  adpropinquantis terroris sustinuisset, neque receptus Romanis per Tempe       in Thessaliam neque commeatibus pervehendis ea patuisset iter   sunt enim Tempe saltus, etiamsi non bello fiat       infestus, transitu difficilis   nam praeter angustias per quinque       milia, qua exiguum iumento onusto iter est, rupes utrimque ita abscisae sunt, ut       despici vix sine vertigine quadam simul oculorum animique possit  terret et       sonitus et altitudo per mediam vallem  fluentis Penei amnis   hic locus tam       suapte natura infestus per quattuor distantia loca praesidiis regiis fuit       insessus   unum in primo aditu ad Gonnum erat,       alterum in Condylo, castello inexpugnabili, tertium       circa Lapathunta, quem Characa appellant, quartum viae ipsi,  qua et media et angustissima vallis est, impositum,       quam vel decem armatis tueri facile est         intercluso per Tempe simul aditu commeatibus, simul reditu ipsis, montes, per       quos descenderant, repetendi erant   quod, ut       furto fefellerant, ita propalam, tenentibus superiora cacumina hostibus, non       poterant;  et experta difficultas spem omnem       incidisset  supererat nihil aliud in temere commisso quam in Macedoniam ad Dium       per  medios evadere hostis; quod, nisi di mentem regi ademissent, et ipsum ingentis difficultatis erat   nam cum Olympi radices montis paulo plus quam mille       passuum ad mare relinquant spatium, cuius dimidium loci occupat ostium late       restagnans Baphyri amnis, partem planitiae aut Iovis templum aut oppidum tenet,            relicum perexiguum fossa modica valloque       claudi poterat, et saxorum ad manum silvestrisque materiae tantum erat, ut vel       murus obici turresque excitari potuerint         quorum nihil cum dispexisset caecata mens subito terrore, nudatis omnibus       praesidiis patefactisque bello ad Pydnam refugit